Et helt fantastisk fortryllende sted, en oase perfekt beliggende i denne fantastiske by! Værterne er meget imødekommende og hjælpsomme. Vi blev hentet ved lufthavnsbåden og gelejdet til huset som vi ellers aldrig havde fundet i de små stræder... På vejen blev vi omhyggeligt informeret om området : de gode spisesteder, bageren, grønthandleren, cafeer - alle de gode steder hvor de lokale kommer. Vi rejste 2 voksne og 2 børn, havde masser af plads og rum til at røre os is. Værten Alice var altid hjælpsom når vi havde brug for små råd omkring byen og dens omgivelser. Selve stedet var hele rejsen værd: et over 1000 år gammelt veneziansk byhus, direkte beliggende ved kanalen og i midten af spændende torve og stræder. Fra vinduerne kan man se gondolerne sejle forbi - en stor fornøjelse også for børnene.